# Aachs Mihály (ifjabb)

### A Wikipédiából, a szabad lexikonból.

Aachs Mihály, ifjabb (Ács Mihály) (Győr, 1672. február 28. - Bártfa, 1711. február 8.) Magyar író, iskolaigazgató

Akadémiai tanulmányait Wittenbergben, Tübingenben és Strassbourgban végezte. Hazájába való visszatérése után Győrött iskolaigazgatóvá választották, később Bártfán működött hasonló tisztségben. Élete vége felé a magyar katonaságnál szolgált mint tábori pap. Irodalomtörténeti jelentősége abban áll, hogy édesapja, Aachs Mihály halála után az ő kiadásában jelent meg Lőcsén annak „Boldog halál szekere" című fontos könyvének második kiadása. (1708)

## [szerkesztés] Munkái

1. Dissertatio de conditore amplitudine et fatis Ninives, quam in academia Argentoratensi... in solenni congressu propugnabit. Argentorati, 1699.

2. Exercitatio historico-theologica de Catechumenis. Argentorati, 1700.

3. E siralom földén mennyei haza felé óhajtozó hivek Istenre való magok bizása. Rozsnyó, 1708. (Halotti beszéd telekesi Török Bálintnak István fia fölött).

4. Magyar Theologia, avagy az igaz és idvességes hitről való keresztényi tudomány... König Frigyes János szerint. (Bártfa), 1709.

5. Novum Pentecostale per quod Ecclesiae Dei Spiritus Sancti dona ordinarie effunduntur. Bartphae, (1709.)

6. Theses Miscellaneae in examine autumnali ventilandae. (Bartphae, 1709.)

7. Aestivus praelectionum catalogus restaurati et pristino nitori restituti gymnasii plagulis daubus in folio edetus. (Bártfa, év nélkül)

8. Gerhardus János Szentséges elmélkedések cz. müvét Zólyomi Boldizsár által, fordítva, újra kinyomatta Bártfán javított kiadásban 1710-ben. (Azután megjelent u. o. 1720. és Szeben, 1745.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../a/a/c/Aachs_Mih%C3%A1ly_%28ifjabb%29_bda1.html"

Kategóriák: Régi magyar teológus írók | Magyar pedagógusok | Magyar evangélikus egyházi személyek

##### Views

- Szócikk
- Vitalap
- Aktuális változat

##### Keresés